**Retningslinjer for Idrettsprisen i Kristiansand kommune**

1. **Formål**

Formålet med idrettsprisen er å hedre idrettsutøver/lag, leder eller trener for fremragende prestasjoner i det organiserte idrettsmiljøet i Kristiansand kommune over tid eller i året som har gått.

1. **Kunngjøring**

Idrettsprisen kunngjøres på Kristiansand kommunes nettsider og ulike sosiale medier. Kunngjøringen skal inneholde informasjon om forslagsfrist, henvise til skjema på kommunens nettsider og senest fire uker før årets frist.

1. **Nominasjon**

Innbyggerne kan fremme begrunnede forslag til kandidater til idrettsprisen via skjema på kommunens hjemmeside. Juryen har mulighet til å foreslå og utnevne egne kandidater. Kommunen etterlever personvernregelverket ved innsamling og bruk av personopplysninger i forbindelse med nominasjoner.

1. **Innstillingskomité**

Juryen for idrettsprisen består av tre representanter fra kultur- og idrettsutvalget og en representant fra Idrettsrådet i Kristiansand. En representant fra idrett og fysisk aktivitet ivaretar sekretariatsfunksjonen. Kultur- og idrettsutvalget velger sine representanter, deriblant en leder. Idrettsrådet oppnevner sin representant, i etterkant av oppnevning i kultur- og idrettsutvalget.

Innstillingskomiteens mandat er å kunngjøre prisen, organisere de nominerte og innstille til kultur -og idrettsutvalget som fatter vedtak.

1. **Pris**

Idrettsprisen består av en pokal/kunstgjenstand, et innrammet diplom og et beløp bevilget til formålet av kultur- og idrettsutvalget. Prisen overrekkes på et velegnet tidspunkt. Prisen tildeles bare en gang til samme idrettsutøver/lag, leder eller trener.